***Ауғанның асуында от кешкендер***

**1-жүргізуші**

Сан ғасырлар тарихынан кешегі,

Туған жердің шежіресі өседі.

Менің елім-Қазақстан Отаным

Болашағы бізбен бірге өседі.

Жұрттан озған ел боламыз,сеніңіз,

Тәуелсіздік алған біздің еліміз.

Соғыс болмай жер бетінде барша адам

Бейбіт күнде тек бақытты көріңіз.

Армысыздар қымбатты ұстаздар, оқушылар және бүгінгі кездесуіміздің  асақұрметті қонақтары!

Жеңіске жету жолында қазақстандықтардың асқан ерлігі мен әскери жан қиярлығы Кеңес әскерлерінің Ауған жерінен шығарылғанына 26 жыл толуына  орай **«Ауғанның асуында от кешкендер»** атты кешімізге қош келдіңіздер.

**2-жүргізуші**

Бүгінгі біздің әскери – патриоттық кездесу кешіміздің мақсаты тарих қоржынының бір бөлігі болатынАуған соғысы жайлы тереңірек біліптану, мәлімет алу. Ержүрек ағаларымыздың ерліктерін өскелең ұрпаққа үлгі ету.

**4 сынып оқушысы Тұрар Илястың орындауында Жаса Қазақстан әнін қабыл алыңыздар!**

Бауыржан атамыздың «Отан үшін отқа түс, күймейсің» дегеніОтан үшін өз өмірлерін құрбан етіп, ерліктің үлгісін көрсеткен қаһарман жауынгерлер есімі ұмытылған емес. Отан алдындағы қасиетті борышымен парызын ерлікпен, батылдықпен атқарған және Ауған соғысында қаза тапқан ержүрек әрі батыл қаһарман жауынгер ағаларымызды 1 минут үнсіздікпен еске алу үшін орнымыздан тұрайық(үнсіз уақыт 1 минут) рахмет. Міне солардың ішінде Ауған жауынгерлерінің ерліктерін ұмытпау,өскелең ұрпақтың қасиетті міндеті.

**1-жүргізуші**

1989 жылы ақпан айының 15 жұлдызында аналарды перзентінен айырған, мыңдаған жерлес бауырларымыз қаза тапқан қасіретті де қайғылы Ауған соғысы аяқталды. Жылдар өткенімен интернационалист жауынгерлеріміздің өшпес ерлігі ел есінде сақталуда. Біз еліміздің сол соғысқа қатысқан ұлдарын Отан алдындағы борыштарын адал ақтаған азаматтар деп құрмет тұтамыз.

**2-жүргізуші**

Бүгінгі салтанатты кездесуімізге, «Ауған соғысының» ардагерлерін құрметтеп шақырғанбыз. Сол соғыста ел мүддесін қорғаған ардақты ағаларымызбен таныстырып өтейік. Жаңақорған ауданының Ауған соғысыардагаерлер кеңесінің төрағасы Аблакимов Қуаныш ағамыз №167 орта мектепті дене тәрбиесі пәнінің мұғалімі Нұрымбетов Ғафур ағамыз және де өзіміздің ауылымыздың тұрғындары Құлмырзаев Төлеген ағамыз бен Төлебаев Қыдырбек ағаларымыз да ортамызда.

Ардақты ағалар! Біз кітаптың бетінен ғана оқып білген сұрапыл соғысты, сіздер өз көздеріңізбен көрдіңіздер, куә болдыңыздар.Сондықтан, оқушылардың сіздерге қояр сұрақтары бар шығар, сол сұрақтарға жауап берсеңіздер

**1-жүргізуші**

**Сұрақ қою:**

1. **Төлеген ағай** Сіз Ауған соғысына өз еркіңізбен бардыңыз ба?
2. Ауған жерінде қанша уақыт болдыңыздар?
3. **Қыдырбек ағай** Ауған жеріне баратыныңызды алдын ала айтты ма, әлде құпия түрде апарды ма?
4. Ауған жеріне әскери азаматтық борышын өтеуден бас тартқан жастар болды ма?
5. **Төлеген ағай** Сіз Отан алдындағы борышыңызды өтеу үшін қай жерден шақырылдыңыз және Ауғаныстанның қай провинциясында әскери борышыңызды атқардыңыз?
6. **Ғафур ағай** Соғыстың алдында сіздерге жаттығу істерін жүргізді ме?
7. Қазіргі кезде Ұлы Отан соғысының ардагерлері аз, сіздерге қандай көмек көрсетіліп отыр?
8. Омырауларыңыздағы алған медальдарыңыз жайлы айтсаңыздар?
9. **Қуаныш ағай** Ауған соғысына Жаңақорған ауданы бойынша қанша жастар қатысты?
10. Ауған соғысы аяқталды деген кезде қандай сезімде болдыңыздар?
11. Ауған соғысында қаза болған достарыңыз болды ма олар қай ұлттың өкілдері
12. Бұл соғыстың мақсаты не болған?
13. **Ғафур ағай** Ауған соғысына қанша жасыңызда бардыңыз?
14. Ауған соғысында қандай қаруды қолдандыңыздар?
15. Кыдырбек ағай Ауғаныстанға кірген кезде қандай сезімде болдыңыз?
16. Ауған соғысының әскерлері орта азия жауынгерлерінен құралды ма?

Армысыздар, ағалар, от кешкендер

Ақ тәндерін боршалап, оқ тескендер.

Армысыңдар, ағалар, ардагерлер!

Ар сыналған жылдарда от кешкендер.

Сіздер бізге қашанда үлгісіздер,

Тым алысты көрсетер дүрбісіздер.

Адамзатқа жақсылық әкелуде

Жапырақты,саялы, бүрлісіңдер.

**1-жүргізуші**

Кеңес әскерінің Ауған жерінен шығарылғанына 26 жыл толған айтулы күнді атап өту мақсатында**«Ауғанның асуында от кешкендер»**атты Ауған соғысы ардагерлерімен кездесу кешіміздің келесі бөлімі қонақтарға тапсырма бөлімін бастауға рұқсат етіңіздер!

1. АК-74 оқулық қаруын жартылай бөлшектеп жинақтау
2. Жаралы сарбазға алғашқы дәрігерлік көмек көрсету

**2-жүргізуші**

Құрметті Ауған соғысы ардагерлері ауылымыздың өсіп келе жатқан жас жеткіншектеріне аудандық әскери комисариятқа тіркелген туралы куәліктерін табыстау үшін ортаға шақырамыз (музыка фан фары беру) рахмет.

**5 сынып оқушысы Өмірзақова Әсемайдың орындауында Туған жер әнін қабыл алыңыздар!**

**1-жүргізуші**

Ауған соғысының аяқталғанына ақпанның 15-ші жұлдызында 26 жыл толады. Ауған жеріндегі шайқас ешқашан ұмытылмақ емес. Осы соғысқа қатысқан барша ержүрек жауынгерлердің көзсіз батырлығы ұрпақ санасында.

**2-жүргізуші**

**(Слайд «Интернационалист жауынгерлер» )**

**Музыка әуенімен**

Тұлғаларың әрқашан биік тұрар,

Батыр деген бір сөзге сиып тұрар.

Ізгіліктің,ерліктің, қайсарлықтың

Өсиетін шүмектеп құйып тұрар.

Тұрғанын байқамаймыз күн жаңарып,

Ұлыста ұл өседі тұлғаланып.

26 жыл өткенін жазды кеше,

Елге де жетті тез-ақ бұл жаңалық.

Биіксің талай-талай кеуделерден,

Мен сіздерді көп сыналар жерде көргем.

Халықтың ұлы болып туғандарға,

Табиғат жүрек берген, өң де берген.

Асықпай жылдар енді тұра тұрсын,

Асқақтап ән айтылсын,жыр оқылсын.

Бейбітшілік орнасын бар әлемде,

«Соғыс»деген мәңгілікке жойылсын!

Қасіретін көзбен көрген жалғанның,

Көкірегінде мәңгілікке қалған мұң.

Алдарыңда бас иеміз тағзым қып,

Соғысында қан кешкендер Ауғанның.

**1-жүргізуші**

Ауған соғысы Кеңес Одағы тұсындағы тарихтың ең қайғылы беттерінің бірі.1979 жылдың 25-ші желтоқсанынан 1989 жылдың 15 ақпаны, яғни 9 жылдан аса уақыт бойы Кеңес әскерлерінің шектеулі құрамы Ауған жерінде ұрыс жүргізді.Бұл күнді бұрынғы Кеңес Одағына кіретін барлық туысқан Республикалардан әскер қатарына шақырылған жауынгерлер мен офицерлер Ауғаныстан соғысының ардагерлері жыл сайын атап өтеді.

Ауған соғысына қатысқандардың өздері келтірген статистикалық мәліметке жүгінсек, бұл соғысқа Қазақстан Республикасынан 22269 жауынгер қатысты. Олардың 924-і сұрапыл шайқастарда ерлікпен қаза тапты, 21 адам хабар-ошарсыз кетті, мыңдаған жігіттер елге мүгедек болып оралды.

**1-жүргізуші**

**(видео ролик Ауған соғысы жайлы)**

**Музыка әуенімен**

Соғыс бітті.Зарлы соғыс аяқталды,

Аналар қуанғаннан жылап алды.

Сұм соғыс жалмап кетті көп өмірді,

Сұм соғыс үзіп кетті көп үмітті.

Оралмай сан боздақтар кетті қанша,

Қалды-ау талай ғұмыр тау мен таста.

Ауған жері,ауған елін қорғаймын деп,

Жастары жетпеген бар жиырмаға да....

Міне өтті қас-қағымда 26 жыл,

Еске алып ұрпақтарың жазады жыр.

Ерлерді ешқашан да ұмытпаймыз,

Отанымен жаны да бір, қаны да бір.

Ағаларым жаралған ерлік рухтан,

Оққа ұшып, отқа күйіп, ел қорғаған.

Отан үшін қан майданда жерді құшып,

Бізге күнді,көк аспанды сыйға тартқан.

Біз солардың жалғасымыз, әніміз,

Біз оларға өтей алмай қарызбыз!

Аялауға, құрметтеуге әр қашанда дайынбыз!

**2-жүргізуші**

Бүгінгі күні Ауған соғысына қатысқан жауынгерлерге сый-сияпат, құрмет көрсетіп,атақ-абыройын асқақтату елдігіміздің бір белгісі.

Еліміз бойынша осы соғыста шейіт болған жастарымыздың атында 30-дан астам мектеп, 170-ке жуық көше бар көрінеді.Кеңес Одағы ыдырап, еліміз Тәуелсіздік алған кездерден бастап Ауған соғысына қатысқан біздің елдің жауынгерлері жайлы деректер мен олардың ерліктері топтастырылған еңбектері жарық көре бастады. Фильмдер түсірілуде. Тарих үшін, келешек ұрпақ үшін мұндай дүниелердің маңызы айрықша.

Бұл күндері ауған соғысының ардагерлері бейбітшілік өмірде қандай жұмыста болсын «Біздің мақтанышымыз» деп дәріптеуге болады. Олардың өмірі, еңбегі-көпке үлгі.

**Ән 8 сынып оқушысы Әдірахымқызы Жансаяның орындауында Атамаекен әнін қабыл алыңыздар!**

**1-жүргізуші**

Отан үшін күрес- ерге тиген үлес. Халықтың осы даналығын қайда жүрсек те, санамызда сақтап, Отанымызды қорғау азаматтық парызымыз екенін ұмытпайық. Ауған қаһармандарын қадірлеп, құрметтеп, Сіздерді Отан алдында борышын адал атқарған абзал азамат, өз елінің патриот жауынгерлері ретінде жоғары бағалаймыз.

Қан кешкен 10 жыл

Ерлікпен өткен «тозақтан»

Баласы елдің құтқарар әр кез азаптан,

Еліміз тыныш, батырларымыз аман боп,

Бірлік жасасын, атпасын енді азап таң.

Ел қорғайтын ер ағалар-Ардағымыз, арымыз,

Ерлер тойын, елдің тойын,Қарсы аламыз бәріміз!

**2-жүргізуші**

Ержүрек бабаларымыздан аманатқа қалған бейбітшілік, тыныштық, татулық пен бірлік деген мұраттарды аман сақтап қалғанда, осындай елдің ұрпағы Қазақстанның Қарулы Күштерінің атағы асқақтай берсін.

**ән**

**1-жүргізуші**

Құрметті қонақтар алтын уақыттарыңызды бөліп келгендеріңізге көп-көп рахмет! Жастарды Отан сүйгіштікке баулу, патриоттық тәрбие берудің бір тармағы Ауған соғысы ардагерлерінің еншісіне өтіп жатыр. Сіздерге ашық аспан, өмірлеріңізге тыныштық, бақыт, жастарға патриоттық тәрбие берудегі игілікті істеріңізге табыс тілейміз!

**2-жүргізуші**

Ардақты ағалар, Сіздерге деген ыстық лебізімізді және құрметіміздің белгісі ретінде мектеп оқушыларының естелік сыйлықтарын табыс етуге рұқсат етіңіздер.

Құрметті ағалар, ұстаздар, оқушылар бүгінгі кездесу кешімізді аяқтаймыз, қош сау болыңыздар!